**Nepăsare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nepăsare

...

Sus guvernul, jos guvernul,

Hai Gheorghe că pierdem trenul!

...

Cu cine vrei tu să votezi?

Ești, nebun? Mă enervezi!

...

Tu nu știi că nu contează

Cine cu cine votează?!

Nu vezi că nimeni nu-nțelege,

Că-n țară nu mai e lege?!

...

Și nu mai ai de ce alege?

...

Că puterea nu e-n țară,

Ci e pe undeva pe-afară,

Pe undeva prin lumea mare

La stăpânii de popoare!

...

Că tot e globalizare!

...

Cum oare să mai conteze,

Ce vrea românul să voteze,

Când aleșii noștri mari,

Sunt numiți de păpușari

...

Și plătiți ca să trădeze?!

...

Și-odată ajunși la putere,

Gheorghe, tu n-ai înțeles,

Că singurul lor interes

Este să strângă avere

Și lor să le fie bine?

...

Ce treabă mai au de tine?!

...

Iar de nu le fac aleșii jocul

De minciună și trădare,

Imediat îi arde focul

Și sunt băgați la închisoare!

...

Că tot e globalizare!

...

Ce fac austriecii, vezi?

Ei ne dau nouă securea,

Iar noi le dăm toată pădurea

Până și pomii din livezi!

...

Ia zi Gheorghe, mai votezi?!

...

Gheorghe, nu contează votul

Că oricum ajunge la putere

Cine ne vinde cu totul,

Hai mai bine la o bere

Poate mâncăm și niște mici!

...

Tot e campanie pe-aici!

...

Să iei și-o sacoșă goală,

Să duci și tu ceva acasă,

Vreo mită electorală!

Că la vot și-așa luăm plasă!

...

Vezi Gheorghe, de ce nu-mi pasă?!